**Mal for sikkerhetsrapport**

Import og eksport av sterke radioaktive strålekilder

**Les dette før du bruker malen:**

Denne malen er publisert av Direktoratet for strålevern og atomsikkerhet (DSA) og kan brukes av virksomheter som skal utarbeide sikkerhetsrapport i forbindelse med virksomhetens import og/eller eksport av sterke radioaktive kilder, som krever godkjenning etter strålevernforskriften § 9 bokstav p.

Malen for sikkerhetsrapport tar utgangspunkt i DSA-heftet: *Veiledning om sikkerhetsrapport ved godkjenning etter strålevernforskriften.* Se dette heftet for nærmere informasjon om hva en sikkerhetsrapport er. Heftet finner du på DSAs nettsider.

Dersom virksomheten har flere godkjenningspliktige bruksområder, kan dere fylle ut én mal for hvert bruksområde, eller skrive én rapport som omfatter hele virksomhetens strålebruk. Det er ikke tilstrekkelig å vise til vedlegg med prosedyre eller instruks for å besvare et punkt i malen, med mindre vedlegg er etterspurt.

Hvilke strålekilder dere skal importere eller eksportere vil påvirke omfanget av sikkerhetsrapporten. Dersom dere anser et punkt som ikke relevant må det beskrives hvorfor.

**Definisjoner:**

Definisjonene er ikke ment å ha annet innhold enn i loven og forskriften, men er språklig forenklet.

|  |  |
| --- | --- |
| Strålekilde  Sterke radioaktive strålekilder | *alle radioaktive kilder og apparater som genererer stråling, både ioniserende og ikke-ioniserende*  *kapslede radioaktive strålekilder med aktivitet over 2·106 ganger unntaksgrensen eller åpne radioaktive strålekilder med aktivitet over 104 ganger unntaksgrensen, samt radioaktive strålekilder som tilhører kategori 1 eller 2 i IAEAs kategoriseringssystem.* |
| Stråledose | *helkroppsdose (effektiv dose) eller dose til enkeltorganer (ekvivalent dose)* |
| Doserate | *målt dose per tidsenhet* |
| Yrkeseksponert | *arbeidstakere som utsettes for eksponering i forbindelse med sitt yrke, der strålekilden eller eksponeringssituasjonen er en påregnelig del av yrkesutøvelsen og knyttet til denne.* |
| Ikke-yrkeseksponert og allmennhet | *alle utenom yrkeseksponerte og pasienter* |

|  |  |
| --- | --- |
| Navn på virksomhet |  |
| Dato |  |
| Versjon |  |
| Utfylt av |  |
| Godkjent av |  |

**Beskrivelse av virksomheten og strålebruken**

|  |  |
| --- | --- |
| **1.** | **Bruksområde** |
| 1.1 | Oppgi hvilken godkjenning/tillatelse/løyve kildene som skal importeres og/eller eksporteres er knyttet til. |
|  |  |
| 1.2 | Beskriv bruksområdet for kildene. |
|  |  |
| 1.3 | Beskriv hvilke roller (avsender, transportør, mottaker, m.m.) virksomheten har i forbindelse med transport ved import og/eller eksport av sterke radioaktive strålekilder. |
|  |  |

**Opplysninger knyttet til import**

|  |  |
| --- | --- |
| **2.** | **Import** |
| 2.1 | Oppgi navn og adresse til avsender/leverandør av kilden |
|  |  |
| 2.2 | Beskriv ordning eller avtale som sikrer retur av kilden til opprinnelsesland ved avhending. **Legg ved dokumentasjon på returordning.** |
|  | Oppgi navn på vedlegg:  Skriv ev. kommentarer her: |

**Opplysninger knyttet til eksport**

|  |  |
| --- | --- |
| **3.** | **Eksport** |
| 3.1 | Oppgi hvem mottaker for kildene er, og adressen deres. **Legg ved dokumentasjon på at mottaker har gyldig godkjenning for å motta og eie kildene fra mottakerlandets myndigheter.** |
|  |  |
| 3.2 | Oppgi årsak for eksport, f.eks. oppdrag, salg, avhending |
|  |  |
| 3.3 | Ved eksport av kilder som klassifiseres som farekategori 1 eller 2 skal det sendes forhåndsvarsel til mottakerlandets myndigheter minst 7 dager før forsendelsen finner sted. Se DSAs nettside om [Import og eksport av radioaktive strålekilder](https://dsa.no/straling-i-industri-og-forskning/import-og-eksport-av-radioaktive-stralekilder), for mer informasjon om farekategori.  Varselet skal gi informasjon om:   * Estimert eksportdato * Avsenders/eksportørs navn og adresse * Mottakers/importørs navn og adresse * Strålekildenes radionuklider og aktiviteter (i Bq) på en gitt dato * Antallet radioaktive strålekilder, deres totale aktivitet og serienumre   Forhåndsvarsel til mottakerlandets myndigheter kan sendes på følgende måter:   * Dere oversender nødvendig dokumentasjon til DSA i god tid slik at DSA kan sende forhåndsvarsel til mottakerlandets myndigheter. * Dere sender selv forhåndsvarsel til mottakerlandets myndigheter og kopi av forhåndsvarselet sendes til DSA.   Beskriv rutiner for å varsle DSA og mottakerlandets myndigheter om forestående forsendelser. |
|  |  |

**Beskrivelse av sikkerhetsvurderingene**

|  |  |
| --- | --- |
| **4** | **Styringssystem og internkontroll** |
| 4.1 | Gi en beskrivelse av virksomhetens styringssystem. Følgende skal være inkludert:   * Oversikt over deler av styringssystemet som er relevante for import og/eller eksport av sterke radioaktive strålekilder. * Oversikt over deler av styringssystemet som sikrer oppfyllelse av regelverket for transport av farlig gods. |
|  |  |
| 4.2 | Beskriv hvordan virksomheten sørger for at ansatte har tilstrekkelig kompetanse og opplæring innen strålevern og strålebruk, og at ansatte som har befatning med farlig gods har tilstrekkelig kunnskap og ferdigheter som gjør dem i stand til å utføre oppgavene på en sikker og forsvarlig måte. |
|  |  |
| 4.3 | Virksomheter som skal anskaffe, bruke/håndtere eller oppbevare strålekilder, skal kartlegge farer og problemer som følge av stråleeksponering.  Virksomheter skal også kartlegge farer og problemer som kan oppstå med transport av farlig gods og på denne bakgrunn vurdere risiko. Vurderingen skal inkludere interne og eksterne forhold, herunder uønskede tilsiktede hendelser. På bakgrunn av vurderingen skal det utarbeides planer og gjennomføres tiltak for å redusere risikoen til et akseptabelt nivå.  Minimumskrav til hva en risikovurdering skal inneholde:   * Oversikt over potensielle uønskede hendelser relatert til strålekilder for ansatte, allmennhet og miljø * Vurdering av risiko for alle typer hendelser * Vurdering av om risikoen er akseptabel eller ikke * Tiltak med plan/frist dersom risikoen ikke er akseptabel.   Mer veiledning om risikovurderinger er tilgjengelig på Arbeidstilsynets nettsider: <https://www.arbeidstilsynet.no/hms/risikovurdering/>.  **Legg ved risikovurdering relatert til import og/eller eksport av sterke radioaktive strålekilder.** |
|  | Oppgi navn på vedlegg:  Skriv ev. kommentarer her: |
| 4.4 | Beskriv virksomhetens system for å varsle om og håndtere uhell eller uønskede hendelser relatert til import og/eller eksport av sterke radioaktive strålekilder. |
|  |  |
| 4.5 | Beskriv hvordan ansvar for kildene er fordelt under transport. Eks. samarbeidsavtaler og hvilke parter som er involvert. |
|  |  |
| 4.6 | Transport av radioaktivt materiale skal skje under et strålevernprogram bestående av systematiske ordninger som tar sikte på at stråleverntiltak må bli gitt betryggende oppmerksomhet.  Beskriv virksomhetens system for å sørge for at forsvarlig strålevern er implementert under transport. Hvis dere bruker eksterne transportører eller speditører, beskriv deres eget system for å kvalitetssikre at underleverandørene som benyttes for transport har et betryggende strålevernprogram og tilstrekkelig kompetanse. |
|  |  |
| 4.7 | Beskriv virksomhetens system for å sørge for at sterke radioaktive strålekilder er forsvarlig sikret mot uønskede tilsiktede hendelser som tyveri og sabotasje under transport og oppbevaring. |
|  |  |